Document ID: 32003R0742

Uredba Komisije (ES) št. 742/2003
z dne 28. aprila 2003
o sedemnajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 z dne 27. maja 2002 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana [1], kot je bila nazadnje spremenjena z Uredbo Komisije (ES) št. 561/2003 [2], in zlasti druge alinee člena 7(1) Uredbe,
ob upoštevanju naslednjega:
(1) Priloga II Uredbe (ES) št. 881/2002 navaja pristojne organe, katerim je treba poslati podatke in zahtevke glede ukrepov, uvedenih z uredbo.
(2) Nizozemska, Švedska in Velika Britanija so zahtevale, da se spremenijo podrobnosti v naslovih glede njihovih pristojnih organov in zaradi sprememb pri osebju, je treba spremeniti podrobnosti v naslovih v zvezi s Komisijo -
SPREJELA NASLEDNJO UREDBO:
Člen 1
Priloga II Uredbe (ES) št. 881/2002 se spremeni v skladu s Prilogo te uredbe.
Člen 2
Ta uredba začne veljati z dnem objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. aprila 2003

Labels: 2
5
10
18
15